E gata! Impresarul antrenorului dorit de Rapid a confirmat discuțiile. Când va ajunge tehnicianul în București
Antrenorul nord-irlandez liber de contract din octombrie 2022, tot mai aproape de a semna cu Rapid.
Impresarul lui Neil Lennon a dezvăluit că se află în negocieri avansate cu Rapid în privința numirii fostului antrenor al lui Celtic pe banca tehnică a giuleștenilor.
Martin Reilly a dezvăluit pentru Sportpesurse că tehnicianul ar putea ajunge în București săptămâna viitoare sau peste două săptămâni.
"Da, suntem în discuții destul de avansate cu Rapid. Dar mai avem încă unele detalii de pus la punct. Nu aș vrea să intrăm acum în prea multe amănunte.
Neil a și fost plecat câteva zile. Urmează să mă întâlnesc cu el pentru a mai pune la punct anumite chestiuni. Probabil că săptămâna viitoare sau următoarea vom fi la București", a anunțat Reilly.
Neil Lennon a făcut performanță pe banca lui Celtic
Neil Lennon și-a trecut în CV cinci titluri și patru cupe cu Celtic și a antrenat ultima dată în 2022, la Omonia Nikosia.
Rapid a făcut un play-off dezastruos, obținând un singur egal în cele nouă etape disputate până acum. Giuleștenii ocupă ultimul loc în clasament (29 de puncte).
În ultima etapă a acestui sezol al Superligii, Rapid o va întâlni pe FCSB, pe teren propriu, duminică, de la ora 21:00.
Urmăriți SPORT.RO și pe Google News